पाएं अपने शहर की ताज़ा ख़बरें और फ्री ई-पेपरडाउनलोड करें
देहात थाना क्षेत्र में भाई के साथ मायके से ससुराल जा रही विवाहिता से बदमाशों ने जेवर लूट लिए। पुलिस ने तीन अज्ञात आरोपियों के खिलाफ मामला दर्ज कर तलाश शुरू कर दी है।
देहात थाना प्रभारी ध्यानेंद्र सिंह के मुताबिक चंदू पुरा निवासी होम सिंह पुत्र रघुवीर लोधी अपनी बहन के साथ सरोज के साथ गांव से गोरमी में स्थित बहन की ससुराल जा रहा था। मोटर साइकिल से दोनों गांव से विजपुरी नहर के पास ग्राम दबोहा के पास पहुंचे, तभी पीछे से बाइक पर नकाबपोश तीन बदमाशों ने सामने बाइक अड़ा दी। तीनों बदमाश उतरे। एक बदमाश ने होम सिंह पर कट्टा तान दिया। उसकी बहन सरोज को धमकी कि जो भी जेवर और पैसा है, उसे दे दो। वरना इसे गोली मार दूंगा। पीड़ित भाई ने बताया कि बदमाश मंगलसूत्र, सोने की चूड़ियां समेत अन्य जेवर लूट ले गए। शिकायत पर पुलिस ने तीनों आरोपियों के खिलाफ मामला दर्ज कर लिया।
शादी की तैयारी में हिस्सा लेकर बहन रोजाना मायके से जाती थी ससुराल
पुलिस के मुताबिक सरोज का गोरमी में ससुराल है। वह मायके अर्थात भाई के घर शादी समारोह की तैयारियों में हर रोज अप-डाउन करके शामिल हो रही थी। पीड़िता ने पुलिस को बताया कि मेरे घर एक भैंस है, जोकि एक टाइम ही दूध देती है। यह भैंस परिवार के अन्य किसी सदस्य को दूध न देकर मुझे ही निकालने देती है। इस कारण हर रोज शादी की तैयारी में हिस्सा लेने के लिए सुबह आती और शाम को वापस ससुराल चली जाती थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn